CELEX: 32018R1472
Language: et
Date: 2018-09-28 00:00:00
Title: Komisjoni määrus (EL) 2018/1472, 28. september 2018, millega muudetakse Euroopa Parlamendi ja nõukogu määruse (EÜ) nr 1333/2008 II lisa ning komisjoni määruse (EL) nr 231/2012 lisa košenilli, karmiinhappe, karmiinidega (E 120) seoses (EMPs kohaldatav tekst)

3.10.2018   
               
               
                  ET
               
               
                  Euroopa Liidu Teataja
               
               
                  L 247/1
               
            
         KOMISJONI MÄÄRUS (EL) 2018/1472,
         28. september 2018,
         millega muudetakse Euroopa Parlamendi ja nõukogu määruse (EÜ) nr 1333/2008 II lisa ning komisjoni määruse (EL) nr 231/2012 lisa košenilli, karmiinhappe, karmiinidega (E 120) seoses
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eriti selle artikli 10 lõiget 3 ja artiklit 14,
         ning arvestades järgmist:
         
                     (1)
                  
                  
                     Määruse (EÜ) nr 1333/2008 II lisas on sätestatud liidu loetelu toidus kasutada lubatud lisaainete kohta ja kõnealuste lisaainete kasutamise tingimused.
                  
               
                     (2)
                  
                  
                     Komisjoni määruses (EL) nr 231/2012 (2) on sätestatud määruse (EÜ) nr 1333/2008 II ja III lisas loetletud toidu lisaainete spetsifikatsioonid.
                  
               
                     (3)
                  
                  
                     Košenill, karmiinhape, karmiinid (E 120) on aine, mida on lubatud kasutada mitmesuguse toidu värvainena kooskõlas määruse (EÜ) nr 1333/2008 II lisaga.
                  
               
                     (4)
                  
                  
                     Määruse (EÜ) nr 1333/2008 artikli 32 lõikes 1 on sätestatud, et kõigi toidu lisaainete suhtes, mille kasutamiseks anti liidus luba enne 20. jaanuari 2009, korraldab Euroopa Toiduohutusamet (edaspidi „toiduohutusamet“) uue riskihindamise.
                  
               
                     (5)
                  
                  
                     Sel eesmärgil on komisjoni määruses (EL) nr 257/2010 (3) sätestatud toidu lisaainete uuesti hindamise programm ning kõnealuse määruse kohaselt peab värvainete uuesti hindamine olema lõpetatud 31. detsembriks 2015.
                  
               
                     (6)
                  
                  
                     18. novembril 2015 esitas toiduohutusamet teadusliku arvamuse košenilli, karmiinhappe, karmiinide (E 120) uuestihindamise kohta toidu lisaainena (4). Toiduohutusamet jõudis järeldusele, et olemasolev andmestik ei anna põhjust vaadata läbi E 120 aktsepteeritavat päevadoosi ning et kokkupuutehinnangu täpsemad tulemused olid kõigi elanikkonnarühmade puhul väiksemad kui aktsepteeritav päevadoos. Toiduohutusamet soovitas hoopis vaadata läbi praegune nimetus „Košenill, karmiinhape, karmiinid“, et toidu lisaainena kasutatavat ainet oleks võimalik täpsemini kirjeldada, ning ajakohastada spetsifikatsioone seoses arvessevõtmata materjali protsendilise sisaldusega, toksiliste elementide piirnormidega ja valguühendite sisaldusega.
                  
               
                     (7)
                  
                  
                     Määruse (EÜ) nr 1333/2008 artikli 10 lõike 3 kohaselt muudetakse liidus lubatud toidu lisaainete loetelu vastavalt Euroopa Parlamendi ja nõukogu määruses (EÜ) nr 1331/2008 (5) osutatud korrale.
                  
               
                     (8)
                  
                  
                     Määruse (EÜ) nr 1331/2008 artikli 3 lõikes 1 on sätestatud, et liidus lubatud toidu lisaainete loetelu võib ajakohastada kas komisjoni algatusel või vastava taotluse saamisel.
                  
               
                     (9)
                  
                  
                     Seepärast on asjakohane muuta määruse (EÜ) nr 1333/2008 II lisa ning määruse (EL) nr 231/2012 lisa.
                  
               
                     (10)
                  
                  
                     Enne muudatuste kohaldamist tuleks jätta toidukäitlejatele piisava ajavahemik, mille jooksul nad saaksid valmistuda käesoleva määrusega sätestatud uute nõuete täitmiseks.
                  
               
                     (11)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Kõikjal määruse (EÜ) nr 1333/2008 II lisas, kus on osutatud ainele „E 120 Košenill, karmiinhape, karmiinid“, asendatakse see tekstiga „E 120 Karmiinhape, karmiin“.
         
         
            Artikkel 2
            Määruse (EL) nr 231/2012 lisa muudetakse vastavalt käesoleva määruse lisale.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 23. oktoobrist 2019.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 28. september 2018
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 354, 31.12.2008, lk 16.
         
            (2)  Komisjoni 9. märtsi 2012. aasta määrus (EL) nr 231/2012, millega kehtestatakse Euroopa Parlamendi ja nõukogu määruse (EÜ) nr 1333/2008 II ja III lisas loetletud toidu lisaainete spetsifikatsioonid (ELT L 83, 22.3.2012, lk 1).
         
            (3)  Komisjoni 25. märtsi 2010. aasta määrus (EL) nr 257/2010, millega kehtestatakse toidus lubatud lisaainete uue hindamise kava kooskõlas Euroopa Parlamendi ja nõukogu määrusega (EÜ) nr 1333/2008 toidu lisaainete kohta (ELT L 80, 26.3.2010, lk 19).
         
            (4)  EFSA Journal 2015; 13 (11): 4288.
         
            (5)  Euroopa Parlamendi ja nõukogu 16. detsembri 2008. aasta määrus (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus (ELT L 354, 31.12.2008, lk 1).
      
      
         
            LISA
            Määruse (EL) nr 231/2012 lisas asendatakse kanne „E 120 Košenill, karmiinhape, karmiinid“ järgmise kandega:
            
               
                           „E 120 KARMIINHAPE, KARMIIN
                           
                        
                     
                           
                              Sünonüümid
                           
                        
                        
                           CI looduslik punane 4
                        
                     
                           
                              Määratlus
                           
                        
                        
                           Karmiinhapet saadakse emase kilptäi Dactylopius coccus Costa kuivatatud kehade (košenilli) vesi-, vesi-alkohol-või alkoholekstraktidest.
                           Karmiinid on karmiinhappe alumiiniumlakid, milles alumiiniumi ja karmiinhappe eeldatav moolsuhe on 1:2.
                           Peamine värvaine on karmiinhape. Esineda võib ka väikeses koguses selle amiinset vormi 4-aminokarmiinhapet.
                           Tööstuslikus tootes võib peamine värvaine karmiinhape esineda seotuna ammooniumi, kaltsiumi, kaaliumi või naatriumi katioonidega, kas eraldi või mitme iooniga samaaegselt, kusjuures need katioonid võivad esineda ka ülehulgas. Tarbekaubad võivad sisaldada ka värvaine allikaks olnud putukast pärit valkaineid.
                        
                     
                           Värviindeksi nr
                        
                        
                           75470
                        
                     
                           EINECSi nr
                        
                        
                           Karmiinhape: 215-023-3 karmiinid: 215-724-4
                        
                     
                           Keemiline nimetus
                        
                        
                           7-β-D-glükopüranosüül-3,5,6,8-tetrahüdroksü-1-metüül-9,10-dioksoantratseen-2-karboksüülhape (karmiinhape); karmiin on nimetatud happe hüdraaditud alumiiniumkelaat
                        
                     
                           Keemiline valem
                        
                        
                           C22H20O13 (karmiinhape)
                        
                     
                           Molekulmass
                        
                        
                           492,39 (karmiinhape)
                        
                     
                           Analüüs
                        
                        
                           Sisaldab vähemalt 90 % karmiinhapet; vähemalt 50 % karmiinhapet kelaatidena.
                        
                     
                           
                              Kirjeldus
                           
                        
                        
                           Punase kuni tumepunase värvusega rabedad või kõvad tükid või pulber.
                        
                     
                           
                              Määramine
                           
                        
                        
                            
                        
                     
                           Spektromeetria
                        
                        
                           Karmiinhape
                           
                                        
                                    
                                    
                                       Neeldumismaksimum ammoniaagi vesilahuses on umbes 518 nm juures.
                                    
                                 
                                        
                                    
                                    
                                       Neeldumismaksimum lahjendatud soolhappelahuses on umbes 494 nm juures.
                                    
                                 
                                        
                                    
                                    
                                       Lahjendatud soolhappelahuses on E 1 %/1 cm umbes 494 nm juures 139.
                                    
                                 4-aminokarmiinhape:
                           
                                        
                                    
                                    
                                       Neeldumismaksimum ammoniaagi vesilahuses on 535 nm juures.
                                    
                                 
                                        
                                    
                                    
                                       Neeldumismaksimum lahjendatud soolhappelahuses on 530 nm juures.
                                    
                                 
                                        
                                    
                                    
                                       Ammoniaagi vesilahuses (pH 9,5) on E 1 %/1 cm umbes 535 nm juures 260.
                                    
                                 Tarbekaupades võib karmiinhape selle amiinist olla kõrgefektiivse vedelikkromatograafia abil eraldatud.
                        
                     
                           
                              Puhtus
                           
                        
                        
                            
                        
                     
                           Lahusti jäägid
                        
                        
                           Etanool:
                           Metanool:
                        
                        
                           kuni 150 mg/kg
                           kuni 50 mg/kg
                        
                     
                           Tuha üldsisaldus:
                        
                        
                           Karmiinhape:
                           Karmiin:
                        
                        
                           kuni 5 %
                           kuni 12 %
                        
                     
                           Valk (N × 6,25)
                        
                        
                           Karmiinhape:
                           Karmiin:
                        
                        
                           kuni 2,2 %
                           kuni 25 %
                        
                     
                           4-aminokarmiinhape
                        
                        
                           kuni 3 % karmiinhappe suhtes
                        
                     
                           Lahjendatud ammoniaagilahuses lahustumatud ained
                        
                        
                           Karmiin: kuni 1 %
                        
                     
                           Arseen
                        
                        
                           kuni 1 mg/kg
                        
                     
                           Plii
                        
                        
                           kuni 1,5 mg/kg
                        
                     
                           Elavhõbe
                        
                        
                           kuni 0,5 mg/kg
                        
                     
                           Kaadmium
                        
                        
                           Kuni 0,1 mg/kg
                        
                     
                           
                              Mikrobioloogilised kriteeriumid
                           
                        
                        
                            
                        
                     
                           
                              Salmonella spp.
                        
                        
                           Ei leidu 10 grammis
                        
                     
                  
                     Võidakse kasutada seda värvi alumiiniumlakke.
                  “